Aragonés d'a valle de Vio

**Ista fualla ye escrita en l'aragonés d'a valle de Vio**.

L**'aragonés d'a [[valle de Vio]]** u **de ''Vallivió*** (en [[Idioma aragonés|aragonés estándard]] *'val de Vio**) ya definito per a variedat local de l'[[Idioma aragonés|aragonés]] que se parla en as [[valle de Vio|valles de Vio]] y [[Valle de Fanlo|Fanlo]], en l'aria centro-septentrional d'a ''comarca'' de [[Sobrarbe]], de camís d'entre ras [[valle d'a Cinca|valles d'a Cinca]] y [[Valle de Broto|l'Ara]]. Ya una d'as primeras variedaz aragonesas que se descrebión, en l'anyo [[1899]], por manos d'o [[filolochía|filologo]] [[francia|francés]] [[Jean-Joseph Saroïhandy]] que se pasó bués tiampos tomando ras carateristicas d'iste [[parla (lingüistica)|parla]]r que, alavez, yeba bian vivo en a valle. Atualment se troba en un lamentable estato de conservación, y ya una d'as variedaz clasicas (ixo yà, d'as primeras que se descrebión) con de menos vitalidat, parlando-la nomás que ras personas de mas gran edat.

Saroïhandy fayó tamién, en o mesmo curso d'ixe anyo y d'o [[1900]], es suyos famosos estudios sobre o complexo dialectal d'as [[Valles de Bielsa|valles altas d'a Cinca]] y d'[[Val de Chistau|o Cinqueta]], que le pareixión bian diferendas, y que son a semiant d'o que oi ya devenito n'es parlars [[aragonés belsetán|belsetán]] y [[aragonés chistabín|chistabín]] dera luenga aragonesa. D'os estudios de Saroïhandy en Vio mos son quedatos, amás d'os interesants caracters descritos, belas locucions y expresions interesantismas como fragmentos de [[pastorada]]s u cancions de mullers bian representativas d'a cultura sobrarbenca d'aquels tiampos. Posteriorment, autors atuals como [[Chabier Tomás]] y [[Chusé Raul Usón]] en han organizato y recopilato nuavas manifestacions que demuestran l'estato de degradación que ha sofrito a [[parla (lingüistica)|parla]] local d'istas valles en pasar es 100 anyos.

[[Fanlo]] fegura en l'[[ALEANR]] con a sigla ''[[Fanlo|Hu 203]]''.

==Caracteristicas==
 
l'Aragonés d'a valle de Vio no ye guaire diferent d'es atros parlars de tipo [[aragonés centro-oriental|centro-oriental]] que hay en [[Sobrarbe]], y fa manifiastas belas carateristicas que tamién son definidoras de parlars bian descritos como o [[Bergotés]] u o [[Viellosobrarbés]], o altros que no en tienen tan buena representación como l'[[aragonés de Tella]] y de [[Valle de Puértolas|Puértolas]] (especialment emparentato con o zaguero):

*Sistema d'[[articlo definiu en aragonés|articlos definitos]] "**O**, **a**, **os**, **as**", con presentación esporadica d'o masculino plural "**es**", anque menos frecuant que en a vecina [[valle de Puértolas]], a'n que ye dominante. Totas as formas s'han puesto sentir con **r-** (ro, ra, ros, ras) cuan que se troban en a zaga d'una palabra que remate con vocal, como ye regular de [[Puértolas]] ta [[Abizanda]], pero que s'apresenda cuan ba dezaga d'una preposición, en siya present u elidida.
**''En brincó d'allá ta ro canto 'ra caseta''.
**''l'Asa 'ro capazo''.
*[[concordancia gramatical en aragonés|Concordancia]] de chenero y numero d'o participio con o [[complemento directo]] cuan ye en forma pronominal u con o [[subchecto gramatical en aragonés|subchecto]] dera frase cuan ye [[oracions reflexivas en aragonés|reflexiva]], traza común con l'[[idioma occitán|occitano]] y tamién con o [[idioma catalán|catalán]] antigo, enantes bian común como en tot [[Sobrarbe]], agora cuasi una reliquia:
**''No **as** he **vistas***
*****As vacas**, ta ro prato que **as** son **portiadas***



*Desaparición cuasi de tot d'os [[adchectivos demostrativos en aragonés|demostrativo]]s sobrarbencos que documentó Saroïhandy: si enantes feban "''aquels zagals''" en as dos valles agora se sient "''aquellos zagals''", menos de [[Nerín]], a'n que se conserva ra forma antiga. Mesmo ha pasato con o pronombre personal "'''els'''" que documentó Saroïhandy, que s'ha suplantato totalment per o castellanismo "''ellos''" con atras [[castellanización|castellanizacions]] importants (Fig. 1). Desapareición tamién as formas "nusa'''l'''tros" y "vusa'''l'''tros" d'entre ros primers estudios de Saroïhandy y cuan que en tornó 30 anyos dimpués, que yeban ya "''nusatros''" y "''vusatros''". En l'actualidat, Tomás y Usón en trobón nomás que formas ya hibridas con o castellano: "''nusotros''", "''vusotros''". "A'''l'''tro" y "a'''l'''tros" seguntes els son ocasional oi día.
*Desaparición d'a [[preposicions en aragonés|preposición]] "'''dica'''", que Saroïhandy heba documentato en tot [[Sobrarbe]], de l'Aínsa t'alto. Atras preposicions que ya no se troban son "'''per'''" y ras suyas derivacions: "'''perque'''", etc. que agora se dicen "''por'', "''porque''", per a presión d'o [[idioma castellano|castellano]].
*Substitución sistematica de l'[[Adverbios de cuantidat en aragonés|adverbio de cuantidat]] "'''mes'''", d'as suyas composicions ("'''demés'''", "'''només'''"), y d'as formas d'expresar o [[grau comparativo en aragonés|grau comparativo]], que yeba bian regulars d'os tiampos de Saroïhandy en tot [[Sobrarbe]], per as formas castallanizadas: "''mas''", "''demás''", etcetera.
**''Posa-me-ne una miqueta '''mes''', mocet.''
*Uso d'a locución "'''a menut'''" (per cuentas d' ''a sobén'', que yà prencipal en a cuenca d'a Cinca), que en o cambio d'os sieglos [[sieglo XIX|XIX]] y [[sieglo XX|XX]] yeba tamién común d'as [[bergotés|valles de Broto]] y [[belsetán|Bielsa]]. A forma "'''a ormino'''", a suya penetración en [[Sobrarbe]] Saroïhandy nomás que a trobó en a [[Ribera de Fiscal]] y ra valle de Broto no se-be ha documentato nunca.
*Uso d'una forma de [[numerals en aragonés|numeral]]s indefinitos, enantes cheneral en tot Sobrarbe, que s'amonta con l'indefinito '''bel''' achuntato con l'artiglo indeterminato '''un(o)''':
**''Beluno sí que'n habrá''
**''Bels cuatre días dempués ya yeba muerto''
*Negación numeral con a particla '''garra''', que fa tanto de pronombre como de numeral u cuantitativo, contable u [[Substantivos incontables en aragonés|incontable]] mesmo:
**''No te doi garra peseta''
**''No te yeba fendo garra caso''
**''No i heba garra''

*Grandismo retacul de l'adverbio de cantidat "'''guaire'''", que ya cuasi no se i siante, pero que en os anyos 1899 - 1900 yeba cheneral en tot Sobrarbe, y no solo que ta negar si que tamién en as oracions interrogativas:
**''No n'i eba guaires''.
**''¿Fa guaire tiampo d'esto?''.
*Conservación d'o cuantitativo "'''prou'''", que se mantián en tota ra comarca, trascendendo tamién ta'l castellano de sustrato aragonés.
**''Ya en hay prou''.
**''Ya prou grande''.
*Uso d'os adverbios '''antes''' u '''enantes''' con usos finament diferents: ''antes'' (per o regular, precedito d'a preposición "''de''") en as frases con valor relativo, mientres que ''enantes'' porta ro valor absoluto:
**''O puant o rematón '''d'antes''' que no ra carretera''.
*****Enantes** no caleban tantos diners ta vivir''.
*Emplego d'a doble negación, cheneral en aragonés, tamién a particla "no" en [[oracions comparativas en aragonés|frases de comparativo]], y l'adverbio "nunca" con sentito absoluto y tamién de "bela vegada":
**''Ni un palmo (de) tierra no teneba''
**''Os chóvens han tenito mas educación que no nusatros''
**''Si nunca cadises ta l'augua''
*Existancia de formas de pronombres/adverbios cuantitativos que pierden a ''-o'' final etimolochica, concidindo con o [[Idioma catalán|catalán]], o [[Idioma francés|francés]], l'[[Idioma occitán|occitán]] etc... pero fendo una gran diferencia con o [[Idioma espanyol|castellano]] y sisquiera o que s'ha puesto documentar en a resta de parlaches [[Idioma aragonés|aragoneses]]: ''Cuán'', que bi coexiste con ''cuanto'', ''tan'' que bi coexiste con ''tanto'', etc. Ixas formas no recheneran a ''o'' ni cuan fan o plural:
**''-**Cuán** tos ne queda?'' ''-Lo menos dos u tres cuartals.'' ''-¿**Tan**? marcharez bian provistos!''
*****Cuáns*' iban, de soldatos?*
***Ixe altro no en tian **tans**, de diners.*
*****Tan** si plora como si no plora.*

:En ixa mesma dirección, Saroïhandy decumentó ra expresión «*tan de buen*» significando "*ojalá*", en claro paralelismo con a suya equivalent en catalán «*tan de bò*».

==Pardicularidaz verbals==

*Como en buena cosa de [[Sobrarbe]], defuera de bels puestos an que a luanga ye mes viva [[Chistau]] u [[A Fueba]], u mellor conservata, [[Bielsa]] u [[Tella]], hai perdua moderna d'a desinencia en *'-z** d'a 2ª persona d'o plural d'o presente d'indicativo, en favor d'a desinencia acastellanada **-is** (Fig. 2): ''mira**is***, ''torn'''ais***, etc. As formas 2ª y 3ª d'o singular en o verbo "estar" son con a metavocal ubiarta aldosobrarbenca.
*Mesma tendencia que o belsetán, o chistabín y as parlas de Puértolas y Tella de fer as primeras personas d'o pasato imperfecto d'indicativo con desinencia pardicular en "**-e**": *yo febe*, *yo baixabe*, *yo m'atabalabe*, *yo dormibe*. En Puértolas ya pasible de sentir de manera ultralocal as formas con metatesi vocalica (u asimilación d'altras formas personals) en a desinencia d'os verbos d'a primera conchugación, anque no ye guaire significativo: *yo camineba*, *yo carranyeba*, as cualas conviven en chunto con d'as anteriors.
*Preterito indefinito de tipo sintetico, como totas as parlas centrals de l'aragonés, pero con formas no tonicas d'abe 100 anyos an que oi se troban formas tonicas:
***Yo tenié*
***Tú teniés*
***Él / ela tenió*
***Nusaltros teniemos*
***Vusaltros tenesteis*
***Els / elas tenioron* (Saroïhandy), pero "*Ellos/ellas *'tenión***" de l'actualidat.
*O condicional o fa concorde con as variedaz dialectals aldosobrarbencas de [[valle de Tella|Tella]] y [[val de Puértolas|Puértolas]], y tamién con d'as formas d'"As Valles" ([[Chistau]] y [[Bielsa]]). Formas paradigmaticas con perdua d'a desinencia "-a" en a primera persona de singular, d'una silaba meyal en a 2ª de plural, y ra conoixida conversión d'a "-z" ta "-is" d'a 3ª de plural.
**''Yo '''farí***
***Tú farías*
***Él / ela faría*
***Nusaltros *'farinos***
**''Vusaltros '''fariz''' (u '''farís''')''
**''Els / elas farían''


*Os tiampos de subchuntivo, que Saroïhandy os documentó que perdeban a desinencia "-e" que ya present en altros dialectos, con d'as mesmas formas que en ''As Valles'' y Tella-Puértolas, con os anyos han sofrito tamién as enrestidas d'o castellano alquirendo-la mesmo que formas con hiatos estranios a l'aragonés, que no s'heban fetos de nunca, en formas que coexisten en l'actualidat. Asinas, en ye pasato de "''yo tenés''" como a sola forma ta una coexistencia d'as formas "''yo tenes'''e***" y "*yo ten*'ie**s**e***" en o parlache oral.
*Os [[infinitivo en aragonés|infinitivo]]s se documentón con una insolita conservación d'a desinencia completa [[latín|latina]] "-re": ''neba'''re***, *chela*'re***, ''tene'''re***... Iste fenomeno, que oi s'aconsidera nomésque chistabino, o documentón d'entre ra valle de Broto y ro puardo de Chía.
*Os tiampos compuastos d'os verbos intransitivos de movimiento y reflexivos se conchugan con o verbo auxiliar *ser':
*****Soy** tornato de ro cambo*
***O zagal ya en **ya** marchato*
Con a excepción expresa d'as perifrasis d'obligación:
***Mos n**'hemos** d'ir ta treballar*

==Complementos verbals==

*Formas pronominals d'o [[complemento directo]] determinato siampre sin de consonant cuan que son itas per debant d'o verbo, que ye bian pardicular en [[Sobrarbe]]: "*'o**, **a**, **os**, **as**", que rompe con as formas masculinas singular y plural de Puértolas, ''el'', ''e(l)s'':
*****Os*' fan bian bonicos*.
***No **as** te quiero dar*.
*As mesmas formas pronominals, cuan que ban en a zaga d'o verbo, montan a secuencia clasica de l'aragonés: OD+OI+RVb, que comparten os dialectos mes occidentals, como ro [[Aragonés cheso|cheso]]:
***Méte-**lo**-**te** en a capeza*.
*Ixe orden clasico aragonés d'os pronombres yeba bian representato enantes, agora ya desconoixito ta os mes chóvens, anque ras cheneracions adultas encara os reconoixen, se fa bian present a [[castellanización]] en o cambio d'orden pronominal:
***Ya **o me** dicioron* ([[Jean-Joseph Saroïhandy|Saroïhandy]])<br />*Ya **me lo** dición* (actualidat).

===INDE===

*Os derivatos d'o pronombre latino *INDE* son iguals que en toz os dialetos de l'[[Idioma aragonés|aragonés]] (*'en**/**ne**), con d'un uso carateristicament pronominal como complemento directo indeterminato:
**-''Di-le-**ne***<br />-''Ya le''''n''' diré''.
**''Le''''n''' has dato mal''.
Iste caracter ya compartito per o [[idioma catalán|catalán]], l'[[idioma occitán|occitano]] y o [[idioma francés|francés]], y segundariament ya tamién una d'as caracteristicas mes enradigadas en o [[Castellano en Aragón|castellano baturro]] (dialecto castellano d'Aragón), per o sustrato d'aragonés que éste tián.

*Emplego como complemento [[locativo]] enos verbos de movimianto, exclusivament como pronominalización d'o puesto de partida d'ixe movimianto:
**''Se''''n''' ba ra memoria''.
**''Bién-te-'''ne''' ta ra casa''.
*Uso como particla introductoria d'una frase de parditivo, an que tamién bi s'ha d'articular a preposición "''de''" como introdutora de l'elemento contable:
**''¡'''En''' fayó tanto '''de''' mal!''.
*****En** tianen muchisma **de** pasión''.
*Como pronominalización d'os complementos preposicionals:
**''No **n**'he bisto como aquello ni **en** veré''.

===IBI===

*Os derivatos d'o locativo latino ''IBI'' adotan en este parlar as formas "**i (hi)**", "**ibi**" y "**be**", no existindo-be ra forma "''ie''" que s'ha documentato en as valles mes orientals de Sobrarbe.
**''No se **i** pued ir'' = ''No pued ir-se-**be***.

Iste emplego locativo ya con de diferancia o mes frecuant. A forma anteriorment dita con ''en/ne'' s'emplega només que ta especificar a procendencia d'un movimianto. Atros eixemplos, an que Saroïhandy i trobó ra forma relicta ''ibi'' (mesma que en latín) pero que oi no se conservan si que en a valle de Puértolas y de forma muit esporadica: 
*''Baixa-te-'''be***.
**Yo no *'ib**'iré''.
*''Mira si **ibi**'stán''.
*''-Bés-te-**be**''<br />''-¡Bés-**be** tú''!

Asinas pues, s'observa que ra forma "**be**" siampre va en a zaga d'o verbo, y equivale ta l'ueste d'a Cinca ra mesma cosa que ta l'este se fa "**ie**". As formas "**ibi**" y "**i**" apareixen siampre a debant d'o verbo, y una u l'altra pende si o dito prencipia per vocal u no, y de si ra palabra anterior tamién en tiane garra ta rematar u no: 
*''Nomás n**'ibi** eba uno''.
*Saroïhandy tamién heba documentato amplament l'aplicación d'ista particla en chunto con o verbo "''bier''", sin de que bi fés garra aportación semantica. Formas como "''No **i** veigo gota''", "''¿Que no **i** veis que no?''" y altras, tan aragonesas, as cualas yeban habituals en [[1900]], oi han desapareixito de tot y se construyen sin de locativo. O fenomeno mesmo d'abandonamiento que diz [[Brian Mott]] que está pasando en a [[val de Chistau|valle de Chistau]] en istes anyos zagueros.

==="''Régimen''" preposicional===

*Diferencia con o castellano de bels verbos en l'emplego d'os suyos [[complemento de rechimen en aragonés|complementos de régimen preposicional]], que se fan mas familiars d'altras romances pirenencas, y sobretot d'o [[gascón]].
**''Me pensabe **de** fer-me una [[borda]] nuaba''. (<small>cast:</small> "''Pensaba en''")
**''No ya **de** mal beber''.
**''M'ha tocato **de** portiar-las yo''. (<small>cast:</small> Sin de R.Prep.)

==Pardicularidaz foneticas==

*Como ya regular en [[Idioma aragonés|aragonés]], i hai vocals inicials etimolochicas que se piarden en pronunciar, especialment cuan que ra palabra ya puasta detrás d'otra que tienga una vocal: ''No m'has quiesto ascuchar'' [nomaskjést**os**kutʃár], ''Ya m'han dato estudio'' [jamandát**os**túdjo]. Diz que queda de tot tapada per o sonito de l'anterior.
*Pronunciación d'a "-r" en a coda d'os [[infinitivo en aragonés|enfinitivo]]s, como ro [[Bergotés]], y fendo una diferencia asinas con o parlar de [[chistabín|Chistau]], [[Aragonés de Puértolas|Puértolas]], [[fobano|A Fueba]] y ra parte alta d'a Cinca.
*Vocalización predominante d'a "i" d'antes no ra "X" en o grupo fonetico "ix", como ya tipico d'a cuenca d'a Cinca, pero no s'ha sentito nunca en a de l'Ara, de [[valle de Broto|Broto]] ta Boltanya: ''Deixar'' [d(e)iʃar], ''baixar'' [baiʃar], etc.
*Deformación d'os diftongos aragoneses en ''-ue-'' y ''-ie-'', derivatos d'as vocals ''E'' y ''O'' largas latinas, ta formas como **-ua-** y **-ia-** (que no son As de vertaderas, si que vocals transicionals que os parladors identifican como E). Ista tendencia que pareixe que estió cheneral en os primeros sieglos d'evolución de l'[[Idioma aragonés|aragonés]], fendo-se cheneral d'o [[Condato d'Aragón|Viello Aragón]] ta [[Ribagorza]] en a Edat Meya, nomás que a documentó [[Jean-Joseph Saroïhandy]], en prencipiar o [[sieglo XX|siaglo XX]], en as valles de Broto, Vio, [[Valle d'a Solana|Solana]] y [[val de Puértolas|Puértolas]]. Deras ditas, nomás que [[valle de Vio|Vio]] y Puértolas a conservan oi, pos o [[bergotés|parlar de Broto]] as ha perditas, y a Solana quedó despoblada en os anyos 60.
**''F**ia**sta'' [fiɶsta], ''[[Ovis orientalis aries|**ua**lla]]'' [ɣwáʎa], ''d**ia**nt'' [diɶn], ''cal**ia**nt'' [kaliɶn], ''g**ua**mbra'' [(ɣ)wámbra], etc.
**En contraposición d'o [[belsetán]] y [[chistabín]] ''f**ie**sta'' [fiésta], ''g**üe**lla'' [ɣwéʎa], ''d**ie**nt'' [dién], ''cal**ie**nt'' [kalién] y ''g**üe**mbra'' [(ɣ)wémbra].
*Como fa o [[bergotés]] y se fa tamién en Puértolas y ra valle d'a Cinca, baile d'as consonants xordas intervocalicas (e tamién post-consonanticas dezaga d'"''R''", "''L''" u "''N''") que se sonorizan:
**''Ar**d**i**g**a'', ''ixor**d**i**g**a'',  ''[[craba|cra**b**a]]'', etcetera. pero ''na**p**o'', ''sa**p**udo'' y atras.
**''Al**d**o'' (ocasional siempre como adchetivo, pero nunca no como adverbio. Tampoco no ''alta'' u os plurals), ''[[Fraixenco|fraixen**g**o]]'', ''barran**g**o'', u una que ya bian carateristica solo que d'o parlar actual d'ista valle: ''cam**b**o''.

Anque en hai que s'han aganato per a presencia d'o castellano: ''to**d**a'' y ''to**d**as'', ta as palabras que enos arredols de 1900 yeban **tota** y **totas**.

*No obstante, anque existe ixa tendencia, Saroïhandy documentó l'uso d'os [[participio en aragonés|participio]]s masculinos clasicos de l'aragonés bian conservatos, con a terminación en **-ato**, **-atos**.
*Una traza biàn carateristica de Vio y Puértolas ye ra perdua d'a "N" d'a terminación d'as palabras que en tianen en o singular cuan fan o plural:
**''Ganar-se **us bués** diners''.
**''Clavar **us bués cuairons**.
Ixe caracter nomás que o describen Tomás y Usón en o suaso de [[Linars de Broto|Linars]] de tod'o que yeba nantes l'aria patrimonial d'o bergotés. Ya revelador que o fenomeno igual pase tamién en os parlars pirenencos d'o [[gascón]].

*Como enos parlars deras valles de Puértolas y Tella, declinación de belas vocals que en pronunciar-se se tornan ambiguas, como ra "O" en posicions finals de bels plurals masculinos cuan que se troban en posición post-tonica: Os gatos [osɣátøs], maderos [madéɾøs], altros [álɖrøs, áutrøs], etc. Ixes sonitos vocalicos, que no son compartitos con o castellano, fan que aya vegadas que resulten confusos ta's personas castellanofonas, que a menut s'han conoixito que bi entianden una "E".
*Numerals [[ordinals en aragonés|ordinal]]s como "**cuatre**" [kwáɖre, kwátre] yeban habituals en os tiampos de Saroïhandy, anque oi han desapareixito de tot, quedando-be ocasions de sentir-lo només que en [[Valles de Bielsa|as valles de Bielsa]]. A forma actual ya cuatro [kwátro], no como ra preposición ''dentro'', especialment cuan que ye precedita de "a": A dentro /aintro/ [áintrø, áentrø], conservada en Puértolas y Tella.
*Baile d'a fonetica vocalica de palabras que contianen o diftongo "-ue-" pero nunca no producen "-uɶ-": **Luego** [luɒɣo], **fuego** [fuɔɣo] (pero tamién [fuɒɣo]), [[Puyarruego]] [puiaruɒɣo], etc. Altra palabra que posa distancia con a pronunciación castellana ye "**agora*'" [aúrɶ], u que encara se pronuncia [ɒra] en decir-se rapedo.
*Reducción dera "O" ta cosa pareixita d'una "U" cuan que se troba en posición atona y a'l canto d'una silaba tonica, especialment cuan que ra vocal tonica ya garra "A": *Cabo Alto* [kábuáldo]. A menut tamién en Os de final de palabra, en masculinos singulars, presendan ixa peculiaridat en o parlar oral: *Carrazo* [karáθo].

== Referencias ==


==Bibliografía==
*[[Rudolf Wilmes|WILMES, Rufolf]] (1937), "Der Hausrat im hocharagonesischen Bauernhause des Valle de Vió", en *Volkstum und Kultur der Romanen*, vol. X, pp.&nbsp;213–246
*TOMÁS ARIAS, Chabier. y USÓN SERRANO, Chusé Raúl. *El Aragonés del Sobrarbe*, Cap. 5 en *Comarca de Sobrarbe*. pp.&nbsp;269–282. Diputación General de Aragón; ISBN 84-7753-630-9
*LATAS ALEGRE, Óscar. *Misión Lingüística de Jean J. Saroïhandy en el Alto Aragón*, Ed. Xordica-Prensas Universitarias de Zaragoza, Villanueva de Gállego (Zaragoza, Aragón), 2005; ISBN 84-96457-06-0
*QUINTANA i FONT, Artur. *El Aragonés nuclear de Nerín y Sercué (Valle de Vio)'', Ed.  Gara d'Edizions + Institución Fernando el Católico + Deputación `provincial de Zaragoza, Zaragoza, 2007. ISBN 978-84-8094-060-3

## Se veiga tamién
* Rudolf Wilmes.